Nog vragmotors loop deur ná trokdrywer sterf | Maroela Media
Nog vragmotors loop deur ná trokdrywer sterf
Twee vragmotors het Dinsdag omstreeks 04:00 onder groot klippe deurgeloop op dieselfde plek waar 'n vragmotorbestuurder Sondag dood is toe 'n rots van 'n voetbrug op die N1 buite De Doorns in die Hexriviervallei deur die voorruit van die vragmotor gegooi is.
'n Skokkende video van Sondag se voorval is sedertdien wyd op sosiale media versprei. Die polisie ondersoek 'n saak van strafbare manslag.
Die bestuurders van die voertuie wat tydens vanoggend se voorval deurgeloop het, is ongedeerd.
Kenny Africa, Wes-Kaapse verkeershoof, het aan Maroela Media gesê dit blyk 'n nuwe manier te wees waarmee boosdoeners vragmotors in die vroeë oggendure tot stilstand dwing om die vragte te plunder.
Hy sê die bestuurder wat Sondag geteiken is, het egter beheer oor die vragmotor verloor het en die voertuig het omgeslaan.
"Die rots het deur die voorruit gespat, die stuurwiel verpletter en die bestuurder eenkant toe gegooi," sê Africa. Die bestuurder het in die voorval gesterf en sy passassier het geringe beserings opgedoen.
Die vragmotor se vrag van klere is binne 45 minute geplunder.
Volgens Africa het die polisie 'n ondersoek na al hierdie voorvalle van stapel gestuur terwyl polisiesigbaarheid in dié gebied verhoog gaan word.
De Doorns Wes-Kaap
Burgemeester, nog 2 in hof oor tender
Ek kan nie glo dat niemand nog in hierdie geval aangekeer is nie.
Skokkend hoe laag mense kan daal in hierdie land. Onskuldige mense moet boet met hulle lewens.
Stafbare manslag.. Ag Asb.. Dis moord en roof.
Baie jare terug was daar seerowers wat dieselfde gedoen het, in vandag se tye kom dit weer aan die Oos kus van Afrika voor waar kleiner privaat bote beroof word, selfs mense word aanghou as prysgeld. In SA het swaarvoertuie met waardevolle vragte ook teikens geod onder padrowers, veral in die Kaap waar swaar voertuie baie stadig teen opdraendes ry. Die rower klim op die voertuig, sny die seil oop en begin die vrag af te gooi, sy medewerkers tel dit op. Gevalle soos in die berig word ook meer, die rowers wag die swaar voertuie in om die vrag… Lees meer »